钦定古今图书集成/明伦汇编/氏族典/第144卷 > 元坦
## 钦定古今图书集成/明伦汇编/氏族典/第144卷 > 元坦

按《北齐书元坦传》，“坦祖魏献文皇帝，咸阳王禧第七
子。禧诛后，兄翼树等五人相继南奔，故坦得承袭，改
封敷城王。永安初，复本封咸阳郡王，累迁侍中。孝武
初，其兄树见禽，坦见树既长且贤，虑其代己，密劝朝
廷以法除之。树死，竟不临哭。坦历司徒、太尉、太傅，加
侍中、太师、录尚书事、宗正、司州牧。虽禄厚位尊，贪求”
滋甚，卖狱鬻官，不知纪极。为御史劾奏免官，以王归
第。寻起为特进，出为冀州刺史。专复聚敛，性好畋渔。
入为太常。齐天保初，准例降爵，封新丰县公。除特进、
开府仪同三司。坐子世宝与通直散骑侍郎彭贵平
因酒醉诽谤，妄说图谶，有司奏“当死”，诏并宥之。坦配
北营州，死配所。